महाराष्ट्र में चुनाव से एक दिन पहले बॉलीवुड एक्टर ने मतदाताओं से की अपील, बोले- इस बार बीजेपी-शिवसेना गठबंधन को...  
महाराष्ट्र में चुनाव से एक दिन पहले बॉलीवुड एक्टर ने किया ट्वीट
बीजेपी और शिवसेना को लेकर किया ट्वीट
मतदाताओं से की यह खास अपील
महाराष्ट्र (Maharashta Assembly Election 2019) और हरियाणा विधानसभा के चुनाव प्रचार का शोर शनिवार की शाम छह बजे थम गया. दोनों राज्यों में 21 अक्टूबर यानी सोमवार को मतदान होंगे और प्रत्याशियों की किस्मस ईवीएम में कैद होगी. मतदान से एक दिन पहले बॉलीवुड एक्टर और प्रोड्यूसर कमाल आर खान (Kamaal R Khan) ने महाराष्ट्र विधानसभा चुनाव को लेकर ट्वीट किया है. कमाल आर खान ने अपने ट्वीट में मतदाताओं से खास अपील की है. कमाल आर खान का यह ट्वीट सोशल मीडिया पर जमकर वायरल हो रहा है.

I request to all the people in mumbai and entire Maharashtra to vote for @BJP4India and @ShivSena so that very good and honest leaders @Dev_Fadnavis and @AUThackeray will form the next government to serve the people for next 5Yrs.

कमाल आर खान ने लिखा: "मैं मुंबई और महाराष्ट्र में सभी लोगों से बीजेपी और शिवसेना गठबंधन को वोट देना का अनुरोध करता हूं ताकि देवेंद्र फडणवीस (Devendra Fadnavis) और उद्धव ठाकरे (Uddhav Thackeray) जैसे ईमानदार नेता अगले 5 साल लोगों की सेवा के लिए अगली सरकार बनाएं." कमाल आर खान ने इस तरह मतदाताओं से अपील की है कि वो बीजेपी-शिवसेना गठबंधन को वोट दें. बहुत से मौकों पर कमाल आर खान बीजेपी सरकार पर निशाना साध चुके हैं, लेकिन इस बार उन्होंने इस पार्टी को वोट देने की अपील की है.
बता दें कि हरियाणा में 90 और महाराष्ट्र में कुल 288 विधानसभा सीटों के लिए चुनाव होने जा रहा है. महाराष्ट्र में 288 विधानसभा सीटों के चुनाव में 89,722,019 मतदाता हैं. इनके लिए 96,661 मतदान केंद्रों की व्यवस्था है. यहां कुल 3,237 प्रत्याशी चुनाव लड़ रहे हैं, जिसमें निर्दलियों की संख्या 1400 है. बसपा 262 सीटों पर व बीजेपी 164 सीटों पर लड़ रही है. हालांकि बीजेपी के चिह्न् पर 14 गठबंधन उम्मीदवार भी लड़ रहे हैं, भारतीय कम्युनिस्ट पार्टी 16 और मार्क्‍सवादी कम्युनिस्ट पार्टी आठ सीटों पर लड़ रही है.
इसी तरह कांग्रेस 147, महाराष्ट्र नवनिर्माण सेना 101 और राष्ट्रवादी कांग्रेस पार्टी (राकांपा) 121 सीटों पर लड़ रही है. शिवसेना 124 सीटों पर चुनाव लड़ रही है. 3001 पुरुष और 235 महिला उम्मीदवार मैदान में हैं.